അയ്യങ്കാളി ഉറവവറ്റാത്ത ഊര്ജസ്രോതസ്: കെ.എന്. ഉണ്ണിക്കൃഷ്ണന് വൈപ്പിന്: അയ്യങ്കാളിയുടെ ഐതിഹാസിക സാമൂഹിക പ്രവര്ത്തനങ്ങള് എന്നും പ്രചോദനാത്മകമാണെന്ന് കെ. എന്. ഉണ്ണിക്കൃഷ്ണന് എം.എല്.എ. പറഞ്ഞു. വിദ്യാഭ്യാസ അവകാശങ്ങള്ക്കുവേണ്ടി രാജ്യത്ത് ആദ്യമായി പോരാട്ടത്തിനിറങ്ങിയ നവോത്ഥാന നായകനാണ് അദ്ദേഹം. സാമൂഹ്യ ക്ഷേമ യത്നങ്ങളിലും പൊതുപ്രവര്ത്തനത്തിലും ഒരിക്കലും ഉറവ വറ്റാത്ത ഊര്ജസ്രോതസായി അയ്യന്കാളിയുടെ വീരോചിത ഓര്മ്മകള് സമൂഹത്തിന്റെ മുന്നോട്ടുള്ള പ്രയാണത്തിന് എന്നും മാര്ഗദീപമാണെന്നും കെ. എന്. ഉണ്ണിക്കൃഷ്ണന് ചൂണ്ടിക്കാട്ടി. കെ. പി. എം. എസ്. വൈപ്പിന് യൂണിയന്റെ ആഭിമുഖ്യത്തില് ചെറായി ശാഖാ ഓഫീസില് സംഘടിപ്പിച്ച അയ്യങ്കാളിയുടെ നൂറ്റിയന്പത്തെട്ടാമത് ജന്മവാര്ഷികാഘോഷം ഉദ്ഘാടനം ചെയ്യുകയായിരുന്നു അദ്ദേഹം. അയ്യങ്കാളി സ്മാരക ചാരിറ്റബിള് പഠനകേന്ദ്രത്തിന്റെ ഉദ്ഘാടനവും ഇതോടൊപ്പം നിര്വ്വഹിച്ചു. പഠനകേന്ദ്രത്തിന് പതിനായിരം രൂപയുടെ ഗ്രന്ഥങ്ങള് നല്കുമെന്ന് കെ. എന്. ഉണ്ണിക്കൃഷ്ണന് അറിയിച്ചു. അയ്യങ്കാളി സ്മാരക ചാരിറ്റബിള് പഠന കേന്ദ്രം ചെയര്മാന് സി. എ. ശശി അദ്ധ്യക്ഷത വഹിച്ചു. പള്ളിപ്പുറം ഗ്രാമ പഞ്ചായത്ത് വൈസ് പ്രസിഡന്റ് എ. എന്. ഉണ്ണിക്കൃഷ്ണന്, വാര്ഡ് അംഗം ആശ ദേവദാസ്, കെ. പി. എം. എസ്. യൂണിയന് സെക്രട്ടറി എന്. ജി.രതീഷ്, വൈസ് പ്രസിഡന്റ് വി. ജി. എബി, സി. ബി. ജയന്, കെ. കെ. രവീന്ദ്രന്, വി. കെ. ബാബു, സോമ ജോഷി, കെ. പി. സജികുമാര്, എന് സി. ലാലന്, ശ്രീകല സതീഷ്, ബിന്ദു സുഭാഷ്, ലതിക ബാബു, കെ. പി. സജികുമാര്, എന്. സി. ലാലന് എന്നിവര് സംസാരിച്ചു.